RESOLUCIÓN do 2 de marzo de 2004 pola que se fai pública a convocatoria de convenios de distribución de espectáculos de danza, con compañías galegas profesionais de danza.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 23/03/2004

O Instituto Galego das Artes Escénicas e Musicais -IGAEM- como organismo autónomo comercial creado como servicio público de promoción cultural no eido -entre outros- da producción, promoción e difusión da danza, pode realizar cantas actividades comerciais e industriais requira o logro dos seus obxectivos, mesmo mediante a realización para estes efectos de coproduccións ou celebración de convenios e concertos con empresas artísticas de carácter profesional (artigo 9 da Lei 4/1989, do 21 de abril, pola que se crea o Instituto Galego das Artes Escénicas e Musicais, modificada pola Lei 2/1991, do 14 de xaneiro, así como, en xeral, celebrar convenios e concertos con institucións publicas e privadas para levar a cabo as tarefas da súa competencia (artigo 9 h) da devandita lei).
En consonancia cos seus obxectivos inmediatos o IGAEM convoca as compañías ou empresas galegas profesionais, que se adiquen ós espectáculos de danza, para a presentación á actual convocatoria das citadas empresas dos espectáculos de danza, conforme as bases seguintes:
Primeira.-Obxecto.
Esta convocatoria ten por obxecto a celebración entre o IGAEM e as compañías ou empresas galegas profesionais de danza, que acrediten documentalmente a súa profesionalidade, de convenios de distribución de espectáculos de danza. Cada compañía presentará un programa respecto do espectáculo/s que pretende distribuír durante o ano 2004, reservándose ó IGAEM a facultade de distribuír unha parte, a través dun circuíto específico de danza incluído na Rede Galega de Teatros e Auditorios, e as restantes actuacións faranse segundo a xira específica que presente a compañía.
Segunda.-Orzamento e crédito.
O orzamento global máximo para distribuír será de 72.000 A (setenta e dous mil euros) e distribuirase ó longo da anualidade 2004 con imputación na aplicación orzamentaria 1060.354A.640.1 do orzamento de gasto do IGAEM.
O importe máximo, que o IGAEM poderá asumir por compañía non poderá exceder de 30.000 A, tendo en conta que o IGAEM asume como máximo o 70% do caché por función.
Neste importe enténdese incluído o imposto sobre o valor engadido que poida corresponder ou calquera tipo de impostos aplicables así como calquera liquidación por dereito de propiedade intelectual que lle pertenza ou ben teña cedida a compañía.
Terceira.-Lugar e prazo de presentación de solicitudes.
As compañías ou empresas profesionais de danza que desexen participar nesta convocatoria presen
tarán no prazo previsto a solicitude correspondente no rexistro do IGAEM (Pavillón de Galicia s/n, apartado de correos 150, San Lázaro, Santiago de Compostela), ou por calquera dos medios establecidos no artigo 38 de Lei 30/1992, de réxime xurídico das administracións públicas e do procedemento administrativo común (acompañada da documentación complementaria esixida).
Rematado o prazo de presentación de solicitudes, unha comisión de valoración constituída por un presidente e catro vocais designados polo consello rector e un/ha secretario/a con voz e sen voto que será un membro de cadro de persoal do IGAEM, comprobará qué compañías reúnen os requisitos de profesionalidade esixidos, e procederase á valoración dos proxectos presentados e asignándolle unha cantidade económica a cada compañía. Esta proposta será elevada ó consello rector do IGAEM para a súa ratificación.
O prazo de presentación será de 20 días naturais desde o día seguinte á súa publicación no Diario Oficial de Galicia.
Cuarta.-Modo de presentación e valoración dos proxectos.
As ofertas constarán de dous sobres. Cada un deles presentarase pechado e asinado polo responsable da compañía ou persoa que validamente o represente facendo constar na fronte o seu contido, nome da compañía e proxecto ó que se refire.
As proposicións someteranse ó modelo que se xunta como anexo I a estas bases (para incluír necesariamente no sobre B) así como o anexo II, e a súa presentación supón a aceptación incodicionada pola compañía das cláusulas destas bases e a declaración responsable de que reúne todas e cada unha das condicións esixidas para a realización do convenio.
En cada sobre incluirase a documentación seguinte:
4.1. Sobre A.
Conterá a documentación que acredite a condición de empresa profesional de danza, de acordo cos seguintes puntos, e sendo motivo de exclusión a omisión destas demostracións:
a) Documentación compulsada pola Xunta de Galicia ou orixinal, acreditativa da personalidade xurídica do empresario.
No caso de ser empresario individual presentará documento nacional de identidade ou documento que regulamentariamente o substitúa e certificado de estar dado de alta no imposto de actividades económicas no exercicio 2004 na actividade correspondente á actividade obxecto das presentes bases.
No caso de ser persoa xurídica presentará DNI do representante ou documento que regulamentariamente o substitúa e escritura de constitución, ou modificación se é o caso, debidamente inscrita no Rexistro Mercantil ou no que lle corresponda se é o caso. Igualmente certificado de estar dado de alta no imposto de actividades económicas, correspondentes ó exercicio 2004, na actividade de danza.
b) No caso de que se presente oferta por unha agrupación de empresas, cada unha acreditará a súa personalidade e capacidade, segundo o indicado na letra a) debendo indica-los nomes e circunstancias dos empresarios e designa-la persoa que durante a vixencia do convenio ostentará a plena representación de todos, e para tódolos efectos, fronte á Administración.
c) Documentación acreditativa da representación: os que comparezan ou asinen proposicións no nome doutro deberán presentar poder bastante para o efecto. Se a empresa fora persoa xurídica, deberase acreditar fidedignamente tal poder. Os poderes deberán estar especificamente verificados para a licitación pola Asesoría Xurídica da Consellería de Cultura, Comunicación Social e Turismo, ou no seu defecto pola Asesoría Xurídica Xeral da Xunta de Galicia.
d) Declaración responsable subscrita por quen asine a proposición de non se atopar incurso en ningunha causa de incompatibilidade que enumera o artigo 20 do Real decreto lexislativo 2/2000, do 16 de xuño.
e) Memoria demostrativa da súa capacidade económica, financeira e técnica, podendo acreditarse por algún dos medios seguintes:
-Mediante informe de institución financeiras.
-Xustificación da existencia dun seguro de indemnización por riscos profesionais.
-Presentación de contas anuais, de se-lo caso de sociedades.
-Declaración relativa á cifra de negocios global e dos servicios e traballos realizados pola empresa nos derradeiros tres exercicios.
-Se por razóns xustificadas un empresario non puidera facilita-las referencias solicitadas, poderá acredita-la súa solvencia económica e financeira por calquera outra documentación considerada como suficiente pola Administración.
f) Certificación expedida pola Tesourería da Seguridade Social de encontrarse ó día das súas obrigas coa Seguridade Social, entendéndose por tales, segundo sinala o artigo 14 do Real decreto 1098/2001, do 12 de outubro, polo que se aproba o Regulamento da Lei de contratos das administracións públicas, cando se é o caso concorran as seguintes circunstancias:
-Estar inscritas no sistema da Seguridade Social, e se é o caso, se se trata dun empresario individual afiliado e en alta no réxime que corresponda por razón da actividade.
-Ter afiliados, se é o caso, e dados de alta os traballadores que presten os seus servicios ás mesmas.
-Ter presentados os documentos de cotización correspondentes ás cotas de Seguridade Social e, coas mesmas, así como das asimiladas a aquelas para efectos recadatorios, correspondentes ós doce meses anteriores á data de solicitude da certificación.
-Estar ó día no pagamento das cotas ou outras débedas á Seguridade Social.
g) Certificación da delegación de Facenda que acredite que non existen co Estado débedas de natureza tributaria en período executivo.
h) Certificación da Consellería de Economía e Facenda de non ter débedas pendentes coa Xunta de Galicia.
En defecto dos puntos f), g), h) poderá presentarse declaración responsable subscrita por quen asine a proposición na que se faga constar, tanto no que se refire ás persoas físicas como xurídicas concursantes, que se atopa ó día, no momento de presenta-la súa proposición, no cumprimento das obrigas tributarias e coa Seguridade Social impostas polas disposicións vixentes, sen prexuízo de que a xustificación acreditativa de tal requisito requiriráselle á empresa proposta como adxudicataria do convenio e, para tal efecto, será condición necesaria a súa presentación para a sinatura do convenio.
4.2. Sobre B.
Conterá, con carácter xeral, todo tipo de documentación que defina o espectáculo obxecto da proposición, con base nos que a comisión de valoración establecerá a súa proposta de adxudicación:
-Historial da compañía: produccións realizadas, (especial referencia ás actuacións realizadas no último ano), equipo artístico delas, así como a documentación que a compañía considere que permite avalia-la aproximación do seu proxecto artístico ó feito cultural galego no eido da danza.
-Vídeo en sistema VHS, cunha duración de entre 10 e 15 minutos da última producción realizada pola compañía.
-Orzamento artístico e técnico do proxecto presentado.
-Caché por función do espectáculo presentado.
-Orzamento pormenorizado de custo da producción e distribución do espectáculo.
-Planos técnicos e deseño artísticos de escenografía e demais elementos escénicos, se é o caso.
-Equipo técnico e infraestructura con que conte.
Respecto ó caché proposto por cada actuación para realizar, no mesmo, entenderase incluído o importe do imposto sobre o valor engadido e todo tipo de impostos e gastos de calquera índole que graven os distintos conceptos.
As proposicións económicas someteranse ó modelo que se xunta como anexo I (que terá que ser incluído no sobre B), así como o anexo II (declaracións de axudas, subvencións ou patrocinios solicitados). A súa presentación supón a aceptación incodicional pola compañía das cláusulas destas bases e a declaración responsable de que reúne todas e cada unha das condicións esixidas para a realización do convenio.
A documentación dos proxectos presentados, que sexan obxecto de adxudicación, quedará en poder do IGAEM. O resto dos proxecto poderán ser retirados no período de 3 meses a partir da data da resolución pola que se procede ás adxudicacións, caso de non ser retirados os proxectos no tempo indicado a compañía decaerá no seu dereito a facelo.
4.3. Apertura de proposicións e comisión de valoración.
Rematado o prazo de presentación de ofertas, a comisión de valoración procederá a examina-lo cumprimento de tódolos requisitos esixidos en canto a profesionalidade das compañías (sobre A) e unha vez confirmado o cumprimento dos requisitos do sobre A, examinaranse e valoranse pola citada comisión de valoración os proxectos artísticos presentados (sobre B). Terase en conta o incumprimento total ou parcial da convocatoria anterior.
Valorados os citados proxectos emitirase un informe que será elevado ó consello rector do IGAEM para a súa aprobación.
Quinta.-Proposta de selección.
O consello rector do IGAEM, á vista da proposta da comisión de valoración, procederá á súa aprobación, que abranguerá tanto os proxectos seleccionados como a cantidade asignada a cada convenio en particular. Trala aprobación do consello rector, a xerencia do IGAEM, procederá a formaliza-lo oportuno convenio de colaboración, de xeito documental que será asinado por ámbalas dúas partes. O prazo máximo para resolver será de 6 meses, transcorrido o prazo sinalado sen resolución entenderase desestimado.
As compañías seleccionadas, unha vez recibida a comunicación da proposta do convenio, disporán dun prazo de dez días naturais para formalizalo documentalmente ou renunciar a el.
A resolución de adxudicación poderá ser recorrida potestativamente en reposición ante o consello rector do IGAEM no prazo dun mes desde a súa notificación, ou ben ser impugnado directamente ante a xurisdicción contencioso-administrativa no prazo de dous meses desde a súa notificación.
A proposta da comisión de valoración non xerará dereito ningún ás compañías propostas, unicamente a sinatura do convenio recoñecerá os dereitos correspondentes, derivados do clausulado del.
O convenio poderá formalizarse en escritura pública cando así o solicite a compañía seleccionada, sendo da súa conta tódolos gastos derivados do seu outorgamento.
Sexta.-Execución do convenio. Prazos.
O prazo de execución da actividade de producción das compañías rematará o día 20 de abril de 2004, comezando a distribución nese intre e rematando o día 15 de decembro de 2004, debendo estar debidamente xustificados os convenios de distribución
que se asine con tal motivo o día 20 de decembro de 2004, data na que deberá ter entrado no rexistro do IGAEM tal xustificación para poder recoñece-la obriga previa de pagamento con cargo ó orzamento do ano 2004.
En ningún caso se admitirá a concesión de prórrogas.
O convenio executarase con suxeicción ás cláusulas das presentes bases e de acordo coas instruccións que para a súa interpretación lle dea o empresario (IGAEM).
6.1. Forma de pagamento.
As empresas ou compañías seleccionadas recibirán os importes derivados do convenio que lles correspondan segundo a valoración correspondente, e que será distribuído do seguinte xeito:
a) Primeiro pagamento: 25% do importe do convenio unha vez asinado, logo de presentación dunha memoria xustificativa da producción dos espectáculos obxecto do convenio.
b) Segundo pagamento: 50%, a metade das actuacións, contra presentación das certificacións de actuacións emitidos polos concellos correspondentes, pola SGAE ou entidade que xestione os dereitos de autor e presentación das nóminas e TC1 e TC2 das persoas que forman parte do cadro artístico nos espectáculos obxecto do convenio.
c) Terceiro pagamento: 25% ó final das actuacións logo de xustificación documental cos certificados de actuación emitidos en igual forma que no punto anterior e presentación de nóminas e TC1 e TC2 do cadro artístico do espectáculo.
Como condición necesaria para o primeiro e sucesivos pagamentos, na data de presentación de cada xustificación de actuación, terán que estar vixentes os seguintes certificados enunciados no punto 4.1 da cláusula 4 relativo a:
-Seguridade Social.
-Delegación de Facenda.
-Consellería de Economía e Facenda.
-Alta no imposto de actividades económicas.
Deberá presentarse así mesmo a relación de axudas, subvencións ou patrocinios outorgadas para o mesmo proxecto (anexo II).
Séptima.-Condicións de execución do convenio.
7.1. Obrigas sociais, laborais e derivadas da Lei da propiedade intelectual.
As compañías conveniadas están obrigadas ó cumprimento das disposicións vixentes en materia laboral, de Seguridade Social e de seguridade e hixiene no traballo.
As obrigas laborais, fiscais ou de cotización, derivadas da actividade da compañía serán da exclusiva responsabilidade dela, sen que pola vinculación co
presente convenio se deriven responsabilidades de ningún tipo respecto do IGAEM.
Así mesmo, calquera obriga derivada da Lei 1/1996, do 12 de abril, de propiedade intelectual será de exclusiva responsabilidade da compañía conveniada.
7.2. Dirección e inspección dos traballos.
Compételle á xerencia do IGAEM, de xeito persoal ou por delegación en terceiras persoas, a inspección dos traballos que realicen as compañías en virtude do convenio asinado.
7.3. Resolución do convenio.
Serán causas de resolución do convenio ó que se contraen as presentes bases a non execución dalgunha das condicións establecidas nestas bases, a compañía estará obrigada á devolución do total ou parcial, se é o caso, das cantidades ata entón percibidas.
7.4. Interpretación do convenio.
Correspóndelle á xerencia do IGAEM a interpretación das cláusulas do convenio, así como a variación delas e a resolución, nunha primeira instancia das discrepancias que poidan xurdir.
Santiago de Compostela, 2 de marzo de 2004.
José Manuel Soto Virulegio
Xerente do Instituto Galego de Artes Escénicas
e Musicais
ANEXO I
Para incluír obrigatoriamente no sobre B
Modelo de proposición
D....., con enderezo en ..... e con DNI ...., en nome (propio ou da empresa que represente) .... con CIF ...., informado do anuncio publicado no DOG do día .... de .... de 2004 e das condicións e requisitos que se esixen para a presentación de propostas de selección de compañías de danza para convenios de colaboración, comprométese a tomar ó seu cargo a execución deles con estricta suxeición ós expresados requisitos e condicións, segundo os seguintes orzamentos:
Nome do espectáculo presentado.
Caché por función (expresa-la cantidade en letra e número).
Para tódolos efectos, a presente oferta comprende non só o prezo do convenio senón tamén o importe do imposto sobre o valor engadido (IVE) a teor do disposto no artigo 25 do Real decreto 1624/1992, do 29 de decembro, polo que se aproba o regulamento do citado imposto, así como o importe de calquera das obrigas económicas recollidas nas bases da convocatoria.
Santiago de Compostela, ... de ..... de 2004.
(sinatura e selo do propoñente)
Xerente do Instituto Galego de Artes Escénicas e Musicais